Axudas destinadas a clubs deportivos sen ánimo de lucro da provincia de Pontevedra para apoiar a súa participación en ligas e competicións oficiais de ámbito inferior a nacional para o ano 2019, convocadas por organismos oficiais ou por federacións deportivas galegas nas modalidades con implantación na provincia de Pontevedra.
A través deste procedemento concederanse subvencións para o apoio a clubs deportivos federados de ámbito inferior a nacional e rexional preferente na modalidade de fútbol na temporada 2018-2019 e, no caso dos clubs que participen en competicións de ano natural, na temporada 2019.
Prazos para o seu inicio e finalización: Do 25 de xaneiro de 2019 ata o 25 de febreiro de 2019.
Certificación da federación galega ou española correspondente, na que se detallen os criterios de valoración específicos e previstos no cadro da base 10.ª destas bases (anexo II). Excepcionalmente, aqueles clubs de modalidades deportivas que se desenvolvan durante o ano natural deberán presentar o certificado da federación correspondente ao ano 2019. En caso de que non se poida presentar o mencionado certificado, a ou o representante legal do club deberá achegar unha declaración xurada cos datos reflectidos no punto 10 destas bases para competir no referido ano, e no momento da xustificación deberá presentar o certificado da federación correspondente.
Anexos subvención para clubs deportivos sen ánimo de lucro para fase xustificativa